Configurarea gedit pentru a utiliza întregul ecran.
Laurențiu Cristian Ion
ionlaurentiucristian@gmail.com 2012
Daniel Șerbănescu
daniel [at] serbanescu [dot] dk 2015, 2018-2021

# Folosirea modului „pe tot ecranul”

Când lucrați cu un document mare, ați putea găsi util să lucrați în modul pe întregul ecran al lui gedit. Folosind modul pe întregul ecran va ascunde bara de meniuri, bara de taburi și bara de instrumente, prezentându-vă mai mult din text și permițându-vă să vă concentrați mai bine pe sarcinile dumneavoastră.

# Activarea modului „pe tot ecranul”

Pentru a activa modul „pe tot ecranul”, apăsați F11. Meniul gedit, titlul, și barele cu taburi vor fi ascunse și veți fi prezentat numai cu textul fișierului curent.

Dacă doriți să efectuați o acțiune din meniul gedit în timp ce lucrați în modul „pe tot ecranul”, mutați indicatorul mausului în partea de sus a ecranului. Bara de meniu gedit va reapărea, și veți putea alege acțiunea dorită.

Pentru a comuta între taburile deschise în timp ce sunteți în modul „pe tot ecranul”, apăsați Ctrl Alt PgUp, ori Ctrl Alt PgDn.

# Dezactivarea modului „pe tot ecranul”

Pentru a dezactiva modul „pe tot ecranul” și a reveni la fereastra standard gedit, apăsați F11.

Puteți de asemenea să deplasați cursorul mausului în partea de sus a ecranului, și așteptați apariția barei de meniu. Când apare bara de meniu, selectați butonul Părăsește modul pe tot ecranul.