Tjek dine filer for stavefejl.
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Stavekontrol af dit dokument

# Aktivér stavekontrol

Stavekontrolfunktionen leveres som et udvidelsesmodul i gedit som kan aktiveres efter behov. Sådan aktiveres udvidelsesmodulet:

Vælg gedit Indstillinger Udvidelsesmoduler.

Vælg Stavekontrol for at aktivere udvidelsesmodulet.

# Stavekontrol af dit dokument

Sådan tjekkes der for stavefejl i dit dokument:

Vælg Værktøjer Stavekontrol.

For at få gedit til automatisk at fremhæve ord, som er stavet forkert i dit dokument, mens du skriver, kan du vælge Værktøjer Fremhæv stavefejl.

# Brug stavekontrol

Du kan vælge den rette erstatning til ord, som er stavet forkert med dialogen Stavekontrol. Det ord som tjekkes af stavekontrollen og som er stavet forkert vises med fed skrift ved siden af Stavefejl:. Du kan vælge mellem følgende rettelseshandlinger:

Skift til: giver dig mulighed for at indtaste et ord og bruge Kontrollér ord til at tjekke, at det er stavet korrekt.

Forslag: viser de tilgængelige erstatninger til ordet.

Ignorér giver dig mulighed for at tilsidesætte stavekontrol for én instans af det nuværende ord.

Ignorér alle giver dig mulighed for at tilsidesætte stavekontrol for alle instanser af det nuværende ord.

Skift erstatter ord som er stavet forkert eller som ikke genkendes med én valgt erstatning fra listen Forslag:.

Skift alle erstatter alle ord som er stavet forkert eller som ikke genkendes med den valgte erstatning fra listen Forslag:.

Tilføj ord giver dig mulighed for at tilføje det nuværende ord til gedit Brugerordbog. Når der tilføjes tilpassede ord til Brugerordbogen, kan gedit genkende ordet i dokumenter og dermed fremhæves ordet ikke som et ord, der er stavet forkert.

# Angiv det sprog der skal bruges til stavekontrol

Som standard bruger gedit dit nuværende sprog til at udføre stavekontrol på dit dokument. Hvis du har brug for et andet sprog, så vælg Værktøjer Vælg sprog … og vælg så det sprog du vil bruge.

# Ordbøger

gedit bruger Enchant, et lille systemredskab til stavekontrol. Enchant kan bruge flere forskellige ordbøger til stavekontrol. To sådanne ordbogsmotorer er Hunspell og Aspell.

Hvis det sprog, du vil bruge ikke er tilgængeligt i gedit, så brug din computers softwareinstallationsprogram eller pakkehåndtering til at installere den ordbogsmotor du vil have.