Utilitzar el quadre lateral del gedit com a navegador de fitxers.
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Veure i obrir fitxers des del quadre lateral

La forma més comuna de canviar de fitxer a gedit és utilitzant les pestanyes de la part superior de la finestra del gedit. Tanmateix, en alguns casos, especialment si es treballa amb una gran quantitat de fitxers oberts, és possible que us sigui més fàcil utilitzar el quadre lateral.

Per a activar el quadre lateral, seleccioneu Visualització Quadre lateral, o senzillament premeu la tecla F9.

Podeu activar o desactivar el quadre lateral prement F9 en qualsevol moment.

# Obrir fitxers des del quadre lateral

Per a obrir fitxers des del quadre lateral, primer obriu el quadre lateral seleccionant Visualització Quadre lateral (o premeu F9), i aleshores seleccioneu Navegador de fitxers des del menú desplegable a la part superior del tauler.

Això activarà el mode Navegador de fitxers del quadre lateral. A continuació, podeu utilitzar els botons de navegació a la part superior del quadre per a localitzar i obrir els fitxers desitjats.

# Utilitzar el tauler lateral per a desplaçar-vos entre els fitxers oberts

Quan hàgiu obert diversos fitxers, podeu utilitzar el tauler lateral per a desplaçar-vos entre els fitxers oberts. Per a llistar els fitxers oberts, trieu Documents des del menú desplegable a la part superior del tauler.

Si feu clic a qualsevol nom del fitxer al tauler lateral, aquest fitxer s'obrirà per a editar-se.