Comprobar a ortografía nos ficheiros.
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Comprobar a ortografía do seu documento

# Activar a corrección ortografica

A característica de comprobar a ortografía proporciónaa un engadido do gedit que se pode activar cando é requirido. Para activar o engadido:

Seleccione gedit Preferenzas Engadidos.

Seleccionar Corrector ortográfico para activar o engadido.

# Comprobar a ortografía do seu documento

Para comprobar as palabras mal escritas no documento:

Seleccione Ferramentas Verificación ortográfica.

Para facer que o gedit resalte automaticamente as palabras mal escritas no seu documento a medida que escribe, seleccione Ferramentas Resaltar palabras mal escritas.

# Usar a verificación ortográfica

Pode seleccionar a substitución correcta das palabras mal escritas usando o diálogo Corrección ortográfica. A palabra mal escrita mostrarase en estilo groso ao carón de Palabra incorrecta:. Pode escoller algunha das seguintes accións correctivas:

Cambiar a: permítelle introducir unha palabra e usar Comprobar palabra para verificar a corrección da ortografía.

Suxestións: lista as substitucións dispoñíbeis para a palabra.

Ignorar permítelle saltar a comprobación ortográfica a unha instancia da palabra actual.

Ignorar todo permite saltar a comprobación ortográfica para todas as instancias da palabra actual.

Cambiar substitúe a palabra mal escrita ou non identificada por unha substituta seleccionada da lista de Suxestións:.

Cambiar todas substitúe as all palabras mal escritas ou non identificadas coas substitutas seleccionadas na lista de Suxestións:.

Engadir palabra permítelle engadir a palabra actual ao Dicionario do usuario do gedit. Engadir palabras ao Dicionario do usuario posibilita ao gedit recoñecer eses termos e non resaltalos como mal escritos.

# Define os idiomas a usar na corrección ortográfica

Por omisión, gedit usará o idioma actual para a corrección ortográfica no seu documento. Se precisa usar outro idioma, seleccione Ferramentas Definir idioma…, logo seleccione o idioma a usar.

# Dicionarios

gedit usa Enchant, unha pequena utilidade do sistema para a corrección ortográfica. Enchant pode usar diferentes dicionarios para a comprobación. Dúas destas infraestruturas de dicionarios son Hunspell e Aspell.

Se o idioma que desexa usar non está dispoñíbel en gedit, use o instalador de software do computador ou o xestor de paquetes para instalar o «back-end» do dicionario que desexa.