Szövegrészek keresése és cseréje egy fájlban.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.
Úr Balázs
ur.balazs at fsf dot hu 2014, 2015, 2017, 2019, 2022, 2024.

# Keresés és csere

# Az egyszerű keresés

A keresési bejegyzés mező megnyitásához kattintson a következőre:

Menü gomb Keresés…

# A keresés és csere

A keresés és csere párbeszédablak megnyitásához kattintson a következőre:

Menü gomb Keresés és csere…

# Kiemelés törlése

Általában a keresett szöveg kiemelve marad a dokumentumban. A kiemelés eltávolításához kattintson a következőre:

Menü gomb Kiemelés törlése

# Tippek

Ha először kijelöl egy szövegrészt a dokumentumban, majd egyszerű keresést indít, vagy megnyitja a keresés és csere párbeszédablakot, akkor a kijelölt szöveg megjelenik a keresési bejegyzésben.

# Keresési beállítások

A keresés és csere párbeszédablak a keresési beállításokat jelölőnégyzetekként jeleníti meg.

Az egyszerű kereséshez kattintson a Nagyító ikonra a keresési bejegyzés mezőben.

Jelölje be a Kis- és nagybetű lehetőséget a kis- és nagybetűk megkülönböztetéséhez kereséskor.

Jelölje be a Csak teljes szóra lehetőséget egy adott szóra való kereséshez más szavak töredékeinek bevonása nélkül.

Ha például az „és” szót keresi, és ez a beállítás be van jelölve, akkor az „és” szót megtalálja, de a „kötés” vagy a „késik” szót már nem.

Válassza a Keresés elölről lehetőséget a dokumentum másik végén való folytatáshoz, ha a következő vagy az előző keresési eredményre lép.

# Elfedési sorozatok használata

Egy keresés vagy csere bejegyzésben használhat elfedési sorozatokat a következő jelentéssel:

## \n

Új sor

## \r

Kocsi vissza karakter

## \t

Tabulátor

## \\

Visszafelé álló perjel. Ha ténylegesen visszafelé álló perjelet szeretne, és a fenti különleges jelentések egyikét is el akarja kerülni, akkor a visszafelé álló perjelet is el kell fedni.