Understøttelse af tilstandslinjer i Emacs-, Kate- og Vim-stil i gedit.
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Tilstandslinjer

Udvidelsesmodulet Tilstandslinjer giver gedit mulighed for at analysere linjerne med tekst i begyndelsen og slutningen af en fil og så anvende et sæt dokumentindstillinger til filen. Udvidelsesmodulet Tilstandslinjer understøtter et undersæt af de indstillinger, som bruges af tekstredigeringsprogrammerne Emacs, Kate og Vim.

Aktivér udvidelsesmodulet Tilstandslinjer ved at vælge gedit Indstillinger Udvidelsesmoduler Tilstandslinjer.

# Generelle indstillinger for tilstandslinjer

Følgende indstillinger kan indstilles med gedit-tilstandslinjer:

Tabulatorbredde

Indrykningsbredde

Indsættelse af mellemrumstegn frem for tabulatortegn

Tekstombrydning

Bredde af højre margen

Indstillinger, der angives ved hjælp af tilstandslinjer, har præcedens over dem, der angives i indstillingsdialogen.

# Emacs-tilstandslinjer

De første to linjer af et dokument skannes for Emacs-tilstandslinjer, og gedit understøtter følgende Emacs-tilstandslinjeindstillinger:

Tab-width

Indent-offset

Indent-tabs-mode

Text auto-wrap

Besøg GNU Emacs-manualen for mere information om Emacs-tilstandslinjer.

# Kate-tilstandslinjer

De første og sidste ti linjer i et dokument skannes for Kate-tilstandslinjer og gedit understøtter følgende Kate-tilstandslinjeindstillinger:

tab-width

indent-width

space-indent

word-wrap

word-wrap-column

Besøg Kate-webstedet for mere information om Kate-tilstandslinjer.

# Vim-tilstandslinjer

De første og sidste tre linjer af et dokument skannes for Vim-tilstandslinjer, og gedit understøtter følgende Vim-tilstandslinjeindstillinger:

et (expandtab)

ts (tabstop)

sw (shiftwidth)

wrap

textwidth

Besøg Vim-webstedet for mere information om Vim-tilstandslinjer.