Configura el gedit perquè utilitzi la pantalla completa.
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Utilitzar el mode pantalla completa

Quan treballeu amb un document gran, us pot resultar útil treballar en el mode de pantalla completa del gedit. L'ús del mode de pantalla completa amagarà la barra de menú, la barra de pestanyes i la barra d'eines, mostrant-vos més text i permetent-vos centrar millor en les vostres tasques.

# Activar el mode de pantalla completa

Per a activar el mode pantalla completa, premeu F11. El menú del gedit, el títol, i les barres de pestanyes s'amagaran, i només se us mostrarà el text del vostre fitxer actual.

Si necessiteu realitzar una acció des del menú gedit mentre treballeu en mode de pantalla completa, moveu el punter del ratolí a la part superior de la pantalla. La barra de menú del gedit tornarà a aparèixer i podreu seleccionar l'acció desitjada.

Per a navegar entre les pestanyes obertes mentre s'està en mode de pantalla completa, premeu Ctrl Alt Re Pàg o Ctrl Alt Av Pàg.

# Desactivar el mode de pantalla completa

Per a desactivar el mode de pantalla completa i tornar a la finestra estàndard del gedit, premeu F11.

També podeu moure el ratolí a la part superior de la pantalla i esperar que aparegui la barra de menú. Quan la barra de menú aparegui, seleccioneu el botó Surt del mode de pantalla completa.